CELEX: C2007/247/32
Language: fi
Date: 2007-10-20 00:00:00
Title: Asia T-68/03: Yhteisöjen ensimmäisen oikeusasteen tuomioistuimen tuomio 12.9.2007 — Olympiaki Aeroporia Ypiresies v. komissio (Valtiontuki — Helleenien tasavallan Olympic Airways -lentoyhtiölle myöntämä rakennemuutostuki — Päätös, jossa tuki todetaan yhteismarkkinoille soveltumattomaksi ja jossa se määrätään perittäväksi takaisin — Tuen soveltaminen väärinkäytösluonteisesti — Uudet tuet — Todistustaakka — Oikeus tulla kuulluksi — Yksityistä velkojaa koskeva kriteeri — Tosiseikkoja koskeva virhe — Ilmeinen arviointivirhe — Perustelut — EY 87 artiklan 1 kohta ja 3 artiklan c alakohta)

20.10.2007   
            
            
               FI
            
            
               Euroopan unionin virallinen lehti
            
            
               C 247/22
            
         Yhteisöjen ensimmäisen oikeusasteen tuomioistuimen tuomio 12.9.2007 — Olympiaki Aeroporia Ypiresies v. komissio
   (Asia T-68/03) (1)
   
   (Valtiontuki - Helleenien tasavallan Olympic Airways -lentoyhtiölle myöntämä rakennemuutostuki - Päätös, jossa tuki todetaan yhteismarkkinoille soveltumattomaksi ja jossa se määrätään perittäväksi takaisin - Tuen soveltaminen väärinkäytösluonteisesti - Uudet tuet - Todistustaakka - Oikeus tulla kuulluksi - Yksityistä velkojaa koskeva kriteeri - Tosiseikkoja koskeva virhe - Ilmeinen arviointivirhe - Perustelut - EY 87 artiklan 1 kohta ja 3 artiklan c alakohta)
   (2007/C 247/32)
   Oikeudenkäyntikieli: kreikkalainen
   Asianosaiset
   
      Kantaja: Olympiaki Aeroporia Ypiresies AE, aiemmin Olympiaki Aeroporia AE (Ateena, Kreikka) (edustajat: aluksi asianajajat D. Waelbroeck ja E. Bourtzalas sekä solicitor J. Ellison, solicitor M. Hall ja asianajajat A. Kalogeropoulos ja C. Tagaras, sittemmin asianajaja P. Anestis ja solicitor T. Soames)
   
      Vastaaja: Euroopan yhteisöjen komissio (asiamiehet: D. Triantafyllou ja J. L. Buendía Sierra, avustajanaan asianajaja A. Oikonomou)
   Oikeudenkäynnin kohde
   Kreikan Olympic Airways -yhtiölle myöntämästä tuesta 11.12.2002 tehdyn komission päätöksen 2003/372/EY (EUVL 2003, L 132, s. 1) kumoamista koskeva vaatimus
   Tuomiolauselma
   
               1)
            
            
               Kreikan Olympic Airways -yhtiölle myöntämästä tuesta 11.12.2002 tehdyn komission päätöksen 2003/372 2 ja 3 artikla kumotaan siltä osin kuin ne koskevat yhtäältä sitä, ettei ole puututtu siihen, että Olympic Airways on pitkään jättänyt maksamatta lentokenttämaksuja, jotka sen olisi pitänyt maksaa Ateenan kansainväliselle lentokentälle, ja toisaalta sitä, ettei ole puututtu siihen, että Olympic Aviation on pitkään jättänyt maksamatta arvonlisäveroa polttoaineesta ja varaosista.
            
         
               2)
            
            
               Kanne hylätään muilta osin.
            
         
               3)
            
            
               Olympiaki Aeroporia Ypiresies AE vastaa 75 prosentista omista kuluistaan, ja se velvoitetaan korvaamaan 75 prosenttia komission kuluista. Komissio vastaa 25 prosentista omista kuluistaan, ja se velvoitetaan korvaamaan 25 prosenttia Olympiaki Aeroporia Ypiresies AE:n kuluista.
            
         
      (1)  EUVL C 112, 10.5.2003.